Montenegro Pride
Montenegro Pride [~ prâːjd], parada i festival LGBT ponosa što se od 2013. održava u Crnoj Gori.

Istorija 

Prva crnogorska parada ponosa održana je 24. jula 2013. u Budvi, gdje se okupilo tridesetak učesnika parade zajedno s predstavnicima vlasti. Skup u organizaciji LGBT Forum Progresa osiguravalo je 400 policajaca, no stotinjak protivnika parade pokušalo ju je spriječiti zasuvši učesnike kamenjem, bocama i drugim predmetima. Usprkos neredima, učesnici parade prošetali su se u povorci od budvanskih starogradskih zidina do budvanske marine, odakle su radi sigurnosti prevezeni brodovima do Svetoga Stefana.

Iste godine 20. oktobra održana je u Podgorici u organizaciji Queer Montenegra druga crnogorska parada ponosa. Od 100 do 150 učesnika parade, uključujući predstavnike vlasti, civilnih društava i diplomatskih misija, prošetalo se u povorci Bulevarom svetoga Petra Cetinjskoga od hotela »Crna Gora« do stare zgrade vlade i natrag, zastavši nakratko ispred zgrada Skupštine i predsjednika Crne Gore. Slogan prve podgoričke parade ponosa bio je »Crna Gora ponosno«, a logotip manifestacije sastavljen je od brkova. Iako je sama šetnja protekla mirno, izvan zaštićene zone koju su osiguravale jake policijske i specijalne snage zabilježeno je više incidenata koje su izazvali protivnici održavanja parade.

Vidi još 

 LGBT Forum Progres
 Queer Montenegro
 Belgrade Pride
 Zagreb Pride

Izvori

Eksterni linkovi 

 Montenegro Pride , službeni website
 Queer Montenegro, službeni website
 LGBT Forum Progres, službeni website
 U Podgorici održana prva gej parada – Naslovi.net , arhiva vijesti o prvoj paradi ponosa održanoj u Podgorici

LGBT manifestacije
Manifestacije u Crnoj Gori
LGBT u Crnoj Gori